මෙහිදී ඔහු වෙනුවෙන් පෙනී සිටි ජනාධිපති නීතිඥ හේමන්ත වර්ණකුලසූරිය මහතා මන්ත්‍රීවරයාගේ රෝගී තත්ත්වය සම්බන්ධයෙන් වෛද්‍ය වාර්තා, ඡායාරූප හා වෛද්‍යවරුන්ගේ ප්‍රකාශ උපුටා දක්වමින් අධිකරණය හමුවේ දීර්ඝලෙස කරුණු දැක්වීමක් සිදු කළේය.මීට අමතරව දැනට සමාජයේ කතා බහට ලක් වී ඇති දුමින්ද සිල්වා මහතාගේ රෝගී තත්ත්වය සනාථ කරන ලද කුරුණු අධිකරණයට ඉදිරිපත් කළ නීතිඥවරයා රෝගී තත්ත්වය හාස්‍යයට ලක් කරමින් වෛද්‍ය වාර්තා බොරු බවට සමාජයේ කතා පතුරුවන්නන්ට එරෙහිව අධිකරණ ක්‍රියා ගන්නා බවට ද පැවැසීය.මෙම අවස්ථාවට අපරාධ පරීක්ෂණ දෙපාර්තමේන්තවේ ස්ථානාධිපති ඒකක 3 පොලිස් පරීක්ෂක මෙරිල් රංජන් ළමාහේවා මහතා පෙනී සිටි අතර අගතියට පත් පාර්ශ්වය වෙනුවෙන් භාරත ලක්ෂ්මන් ප්‍රේමචන්ද්‍ර මහතාගේ බිරිය ද අධිකරණයේ පෙනී සිටියාය.පාර්ලිමේන්තු මන්ත්‍රී දුමින්ද සිල්වා මහතාට ඉකුත් (24) වන දින කොළඹ මහාධිකරණය විසින් ඇප ලබා දුන් අතර ඉකුත් (26) දින කොළඹ මහේස්ත්‍රාත් අධිකරණය මගින් ඇප මත මුදා හැරිණ..